Lehte Mark

Lehte Mark (17. märts 1924 Tartu – 23. märts 2013) oli eesti sopran, Vanemuise teatri pikaajaline ooperisolist, muusikali- ja draamanäitleja.

Haridus
Lehte Mark alustas lauluõpinguid 1938. aastal Made Pätsi juures ning jätkas Tallinna Muusikakoolis, mille lõpetas 1947. aastal. 1952. aastal lõpetas ta Tallinna Riiklikus Konservatooriumi Jenny Siimoni lauluklassis.

Lavatöö
1957. aastal asus Lehte Mark tööle solistina Vanemuise teatris, kuhu jäi ligi 40 aastaks. Tema esimene roll oli Agathe Carl Maria von Weberi ooperis "Nõidkütt", teine Juta Evald Aava "Vikerlastes" (1958). 

1960. aastatel esitas ta Vanemuise esisopranina mitmeid tipprolle: Fiordiligi (Mozarti "Cosi fan tutte", 1959), Aida ja Amneris (Giuseppe Verdi "Aida", 1961), Santuzza (Pietro Mascagni "Talupoja au", 1963), Naine (Francis Poulenci "Inimhääl", 1967) ning nimirollid Dmitri Šostakovitši "Katerina Izmailovas" (1966), Giacomo Puccini "Toscas" (1969), Georges Bizet' "Carmenis" (1969), Luigi Cherubini "Medéas" (1971) ning Eduard Tubina "Barbara von Tisenhusenis" (1971). Tema hilisemast loomingust paistsid silma Kõrtsiemand (Leoš Janáčeki "Jenufa", 1979) ja Ema (Gian Carlo Menotti "Konsul", 1985).

Lehte Mark oli nii võimekas sopran kui ka draamanäitleja, seepärast mängis ta eri žanrides – ooperites, operettides, muusikalides ja sõnalavastustes. Tema lavakarjäär kestis 1990. aastateni. Ta esines ka oratooriumi- ja kontsertlauljana (kontserdikava "Neegrilaulud", 1975).

Tunnustus
 Eesti Näitlejate Liidu auliige
1962 Eesti NSV teeneline kunstnik
1983 Eesti NSV rahvakunstnik
1990 Georg Otsa nimeline auhind

Viited

Kirjandus
 Malle Elvet ""Metsas ei sobi laulda", ütleb Emajõe ööbik" (intervjuu) Muusikaleht, 3/1999, lk 19
 "Lehte Mark ei tea ühtegi halba sõna" (intervjuu) Postimees: Extra, 26.03.1994, lk 1–2
 "Lehte Mark 70" Postimees, 25.03.1994, lk 14
 Piret Peensoo "Lehte Mark: minu hobi on olnud laulmine" (intervjuu) Õhtuleht, 18.03.1994, lk 22
 Kulno Süvalep "Niivõrd hinnatav, et lausa hindamatu: Lehte Margi juubeliks" Kultuurileht, 18.03.1994, lk 11
 Л. Айнсалу "Спасибо тебе, Ярославль!" Вперед, 26.04.1986
 Aare Allikvee "Elu laulus ja laul elus: Lehte Mark 60" Edasi, 17.03.1984, lk 5
 "Eesti NSV Ülemnõukogu Presiidiumi seadlus: "Rahvamajanduse ja kultuuri edendamisel silmapaistnud naistele Eesti NSV aunimetuse andmise kohta : Eesti NSV teeneline rahvakunstnik Lehte Mark"" Edasi, 13.04.1983
 Kuno Otsus "Armastuskiri Lehte Margile" Edasi, 17.03.1974
 Viktor Samoilov "Õnnitleme Lehte Marki" Sirp ja Vasar, 15.03.1974, lk 11
 "Foto: ENSV teeneline kunstnik, "Vanemuise" ooperisolist Lehte Mark" Noorte Hääl 10.10.1963
 Ülo Taavas "Aida ja Amnerise duett: laulab Lehte Mark" Edasi, 28.01.1962
 A. Ratasepp "Lehte Mark: [noori lavajõude dekaadile]" Sirp ja Vasar, 07.12.1956, lk 5

Välislingid
 "Lahkus vanemuislane Lehte Mark" Postimees / Vanemuise pressiteade, 25. märts 2013
 "Vanemuise hääled. Lehte Mark" Eesti Raadio, 28. märts 1999
 Sirje Lauring Vaska "Ooperitähe juubel" Sirp, 13. märts 1999, lk 4
Haud Tallinna Metsakalmistul

Vanemuise näitlejad
Eesti ooperilauljad
Eesti Muusika- ja Teatriakadeemia vilistlased
Eesti NSV teenelised kunstnikud
Eesti NSV rahvakunstnikud
Sündinud 1924
Surnud 2013
Metsakalmistule maetud